Владимир Чуевски
Гори, гори за мен, звезда!

Превод от руски: Георги Динински, —

chitanka.info

Гори, гори за мен, звезда,

гори, усмихнато приветна!

Ти си за мен звезда заветна

и нямам друга във нощта.

Щом дойде нощ без облак ясна,

ще грейнат хиляди звезди,

но само ти си най-прекрасна

и твоят лъч във мен блести.

Звезда — надеждо благодатна,

за любовта — вълшебни дни,

ти не залязваш многократно,

дори в тъга ме топлиш ти.

Лъчите ти огряват небосвода,

за мене си съдба-мечта.

Умра ли аз, бъди над гроба!

Гори, гори за мен, звезда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.